CELEX: 22008D0085
Language: el
Date: 2008-07-04 00:00:00
Title: Απόφαση της Μεικτής Επιτροπής του ΕΟΧ αριθ. 85/2008, της 4ης Ιουλίου 2008 , για την τροποποίηση του παραρτήματος XIII (Μεταφορές) της συμφωνίας για τον ΕΟΧ

23.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 280/20
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 85/2008
   της 4ης Ιουλίου 2008
   για την τροποποίηση του παραρτήματος XIII (Μεταφορές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 72/2008 της 6ης Ιουνίου 2008 (1).
            
         
               (2)
            
            
               Ο κανονισμός (ΕΚ) αριθ. 1370/2007 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007, για τις δημόσιες επιβατικές σιδηροδρομικές και οδικές μεταφορές και την κατάργηση των κανονισμών του Συμβουλίου (ΕΟΚ) αριθ. 1191/69 και (ΕΟΚ) αριθ. 1107/70 (2), πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΚ) αριθ. 1370/2007 καταργεί τον κανονισμό (ΕΚ) αριθ. 1107/70 (3) του Συμβουλίου, που είναι ενσωματωμένος στη συμφωνία και που πρέπει, συνεπώς, να διαγραφεί από τη συμφωνία.
            
         
               (4)
            
            
               Ο κανονισμός (ΕΟΚ) αριθ. 1191/69 του Συμβουλίου (4), που είναι ενσωματωμένος στη συμφωνία, καταργείται με τον κανονισμό (ΕΚ) αριθ. 1370/2007, ενώ οι διατάξεις του εξακολουθούν να ισχύουν στις υπηρεσίες μεταφοράς φορτίου για περίοδο τριών ετών από την έναρξη ισχύος του κανονισμού (ΕΚ) αριθ. 1370/2007,
            
         ΑΠΟΦΑΣΙΖΕΙ:
   Άρθρο 1
   Το παράρτημα XIII της συμφωνίας τροποποιείται ως εξής:
   
               1.
            
            
               Μετά το σημείο 4 [κανονισμός (ΕΟΚ) αριθ. 1191/69 του Συμβουλίου], προστίθεται το ακόλουθο σημείο:
               
                           «4α.
                        
                        
                           
                              32007 R 1370: Κανονισμός (ΕΚ) αριθ. 1370/2007 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007, για τις δημόσιες επιβατικές σιδηροδρομικές και οδικές μεταφορές και την κατάργηση των κανονισμών του Συμβουλίου (ΕΟΚ) αριθ. 1191/69 και (ΕΟΚ) αριθ. 1107/70 (ΕΕ L 315 της 3.12.2007, σ. 1).»
                        
                     
         
               2.
            
            
               Στο σημείο 4 [κανονισμός (ΕΟΚ) αριθ. 1191/69 του Συμβουλίου] προστίθενται τα εξής:
               «Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
               Σύμφωνα με το άρθρο 10 παράγραφος 1 του κανονισμού (ΕΚ) αριθ. 1370/2007, ο παρών κανονισμός καταργείται. Οι διατάξεις του εξακολουθούν, εντούτοις, να ισχύουν όσον αφορά τις υπηρεσίες εμπορευματικών μεταφορών για χρονικό διάστημα τριών ετών από την έναρξη ισχύος του κανονισμού (ΕΚ) αριθ. 1370/2007.»
            
         
               3.
            
            
               Διαγράφεται το κείμενο του σημείου 11 [κανονισμός (ΕΟΚ) αριθ. 1107/70 του Συμβουλίου].
            
         
               4.
            
            
               Οι λέξεις «του άρθρου 19 του κανονισμού (ΕΟΚ) αριθ. 1191/69» στην παράγραφο ΙΙ των προσαρμογών κατά τομείς και το κείμενο του σημείου 4 [κανονισμός (ΕΟΚ) αριθ. 1191/69 του Συμβουλίου] διαγράφονται με ισχύ από 3ης Δεκεμβρίου 2012.
            
         Άρθρο 2
   Τα κείμενα του κανονισμού (ΕΚ) αριθ. 1370/2007 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 5η Ιουλίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 4 Ιουλίου 2008.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Η Α.Υ. Ο Πρίγκιπας Νικόλαος του ΛΙΧΤΕΝΣΤΑΪΝ
      
   
   
      (1)  ΕΕ L 257 της 25.9.2008, σ. 36.
   
      (2)  ΕΕ L 315 της 3.12.2007, σ. 1.
   
      (3)  ΕΕ L 130 της 15.6.1970, σ. 1.
   
      (4)  ΕΕ L 156 της 28.6.1969, σ. 1.
   
      (5)  Έχουν αναφερθεί συνταγματικές απαιτήσεις.